Der er både fitnessrum, vinkælder, pool og en underjordisk bilelevator i liebhavervillaen. Den 276 kvadratmeter store bolig, der i byen kaldes for rumskibet, er fra 2015 , hvor det blev arkitekttegnet til familien, der boede der. I marts blev den solgt i løbet af få dage på trods af en udbudspris på svimlende 14,3 millioner kroner. Det er rigmanden Gert Kristensen og hans hustru, der fra 1. august flytter ind i villaen, som de har betalt 14 millioner kroner for. Sønnen overtager landbruget Gert Kristensen har i mange år drevet landbrug på Nyrup Mark sammen med sin kone, men de mener, at tiden nu er inde til at lade andre komme til. - Når nu min søn gerne vil overtage, så bliver det sådan, at jeg fremover kan komme over og hjælpe ham i stedet for, at det er omvendt. Så jeg slipper ikke landbruget helt, forklarer Gert Kristensen og tilføjer: - På et tidspunkt skal man jo lave det skifte, og når man får en vis alder bliver man ikke ved med at kunne. I stedet kan han nu se frem til en udsigt over Limfjorden - og en udsigt til et par vindmøller. Og det gør ham glad. Gert Kristensen er nemlig blevet mangemillionær ved at investere i og eje vindmøller. I øjeblikket er han ejer af 40 vindmøller i Nordjylland.

Referat:
Mangemillionæren Gert Kristensen har købet 'rumskibet' i Nibe.